Cristian Brocchi

Cristian Brocchi (lahir 30 Januari 1976, di Milan) merupakan pemain bola sepak Itali, yang sedang bermain bersama A.C. Milan ketika ini.

 Karier 
Karier awal
Memulakan kariernya di dalam sistem belia A.C. Milan, beliau telah dipinjamkan kepada Pro Sesto dan Lumezzane di awal pembabitannya.

Hellas Verona
Pada tahun 1998, Brocchi telah dijual kepada Hellas Verona di Serie B. Brocchi berjaya membantu kelab tersebut naik ke Serie A.

Internazionale
Selepas semusim di liga teratas, Inter Milan mengambilnya pada 2000.

 Milan 
Pada musim panas 2001, A.C. Milan mengambilnya semula dengan pertukaran pemain di mana Andrés Guglielminpietro, telah pergi ke Inter. Di AC Milan, Brocchi terpaksa bersaing dengan Fernando Redondo, Gennaro Gattuso, Andrea Pirlo, Clarence Seedorf dan beberapa lagi pemain handalan. Beliau hanya mampu membuat tidak lebih daripada 15 penampilan semusim, kebanyakannya sebagai pemain gantian. Walau bagaimanapun, kontrak beliau disambung pada September 2003.

Fiorentina
Brocchi telah dipinjamkan ke ACF Fiorentina pada Julai 2005, dengan potensi perpindahan tetap di penghujung musim, akan tetapi pada penghujung musim 2005-06, beliau kembali ke A.C. Milan. Ini disebabkan masalah kedua-dua kelab untuk mencari pemain baru berikutan skandal bola sepak Itali 2006.

Ketiga kali bersama Milan
Setelah kembali ke Milan, Brocchi buat pertama kali menjadi pemain utama, di mana beliau membuat 29 penampilan di Serie A pada musim 2006-07. Walaupun dengan kehadiran Emerson pada musim seterusnya, Brocchi masih mampu membuat 24 penampilan, 10 sebagai pemain dalam kesebelasan utama.

 Karier antarabangsa 
Beliau membuat kemunculan sulungya di arena antarabangsa bersama Itali dalam perlawanan persahabatan menentang Turki pada 15 November 2006.

 Kehidupan peribadi 
Brocchi juga mempunyai aktiviti lain di luar bola sepak, beliau membuka kafe di Milan bersama bekas rakan sepasukan di AC Milan Christian Abbiati, dan memulakan jenama pakaiannya sendiri (Baci & Abbracci) bersama teman rapat dan juga pemain bola sepak Christian Vieri dan model Alena Šeredova. Jenama tersebut telah menjadi semakin popular di Itali ketika ini.

 Rujukan 

 Pautan luar 
 http://www.cristianbrocchi.it 
 Jenama pakaian Brocchi dan Vieri 
 Profail dan statistik di Arkib Inter
  Profail dan statistik di ACmilan.com
  Profail dan statistik di laman rasmi Fiorentina
 uefa.com Bio pendek.
  Statistik di Voetbal International

Kategori:Kelahiran 1976
Kategori:Pemain A.C. Milan
Kategori:Pemain F.C. Internazionale Milano
Kategori:Pemain Hellas Verona F.C.
Kategori:Pemain ACF Fiorentina
Kategori:Pemain S.S. Lazio
Kategori:Pemain Serie A
Kategori:Pemain tengah (bola sepak)
Kategori:Pemain bola sepak Itali
Kategori:Pengurus bola sepak Itali
Kategori:Pengurus A.C. Milan
Kategori:Pengurus Brescia Calcio